ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สน. 13/2547เรื่อง หลักเกณฑ์และวิธีการในการจัดทําและส่งรายงาน และการเปิดเผยข้อมูลเกี่ยวกับการจัดการกองทุนส่วนบุคคล อาศัยอํานาจตามความในข้อ 1 แห่งประกาศคณะกรรมการกํากับหลักทรัพย์และตลาดหลักทรัพย์ เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่18 พฤษภาคม พ.ศ. 2535 ประกอบกับข้อ 19 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 และข้อ 20 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 14/2543 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล ลงวันที่ 4 เมษายน พ.ศ. 2543 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กน. 4/2544 เรื่อง หลักเกณฑ์ เงื่อนไข และวิธีการจัดการกองทุนส่วนบุคคล (ฉบับที่ 3) ลงวันที่ 2 กุมภาพันธ์ พ.ศ. 2544 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ให้ยกเลิก (1) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 33/2544 เรื่อง หลักเกณฑ์และวิธีการในการจัดทําและส่งรายงาน และการเปิดเผยข้อมูลเกี่ยวกับการจัดการกองทุนส่วนบุคคล ลงวันที่ 27 สิงหาคม พ.ศ. 2544 (2) ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สน. 2/2546 เรื่อง หลักเกณฑ์และวิธีการในการจัดทําและส่งรายงาน และการเปิดเผยข้อมูลเกี่ยวกับการจัดการกองทุนส่วนบุคคล (ฉบับที่ 2) ลงวันที่ 12 กุมภาพันธ์ พ.ศ. 2546ข้อ ๒ ในประกาศนี้ "บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนส่วนบุคคล"แฟ้มข้อความ" หมายความว่า การจัดเก็บข้อมูลโดยการบันทึกข้อมูลนั้นในรูปแบบอิเล็กทรอนิกส์ (electronic file) "ระบบรับส่งการรายงานธุรกิจจัดการกองทุนส่วนบุคคล" หมายความว่า ระบบการรับส่งข้อมูลอิเล็กทรอนิกส์ที่สํานักงานกําหนดให้ใช้สําหรับส่งแฟ้มข้อความผ่านเครือข่ายระหว่างสํานักงานกับบริษัทจัดการ (ระบบ Private Fund and Provident Fund Reporting System) "นายจ้าง" หมายความว่า ผู้ซึ่งตกลงรับลูกจ้างเข้าทํางานโดยจ่ายค่าจ้าง ไม่ว่าจะเป็นบุคคลธรรมดาหรือนิติบุคคล "ลูกจ้าง" หมายความว่า ผู้ซึ่งตกลงทํางานให้แก่นายจ้างโดยได้รับค่าจ้าง "ผู้จัดการกองทุนส่วนบุคคล" หมายความว่า กรรมการหรือพนักงานของบริษัทจัดการที่ได้รับมอบหมายจากบริษัทจัดการนั้นให้มีอํานาจตัดสินใจลงทุนเพื่อแสวงหาผลประโยชน์จากหลักทรัพย์หรือทรัพย์สินอื่นให้แก่ลูกค้า "ลูกค้า" หมายความว่า บุคคลหรือคณะบุคคลที่มอบหมายหรือจะมอบหมายให้บริษัทจัดการจัดการกองทุนส่วนบุคคล ทั้งนี้ ในกรณีที่บริษัทจัดการจัดการกองทุนส่วนบุคคลที่เป็นกองทุนสํารองเลี้ยงชีพ คําว่า "ลูกค้า" หมายความถึง กองทุนสํารองเลี้ยงชีพ "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ข้อ ๓ ในการจัดการกองทุนส่วนบุคคลที่มิใช่กองทุนสํารองเลี้ยงชีพ ให้บริษัทจัดการจัดทํารายงานข้อมูลการลงทุนของกองทุนส่วนบุคคลทุกกองทุนในรูปแบบแฟ้มข้อความที่สํานักงานจัดส่งให้ โดยใช้ข้อมูลของวันที่หนึ่งของเดือนถึงวันสุดท้ายของเดือน และจัดส่งให้สํานักงานผ่านระบบรับส่งการรายงานธุรกิจกองทุนส่วนบุคคลภายในวันที่สิบห้าของเดือนถัดไป ทั้งนี้ ในการจัดทําและส่งแฟ้มข้อความดังกล่าว บริษัทจัดการต้องดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ ข้อ ๔ ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทํารายงานข้อมูลดังต่อไปนี้ในรูปแบบแฟ้มข้อความที่สํานักงานจัดส่งให้ โดยให้บริษัทจัดการส่งข้อมูลดังกล่าวต่อสํานักงานผ่านระบบรับส่งการรายงานธุรกิจกองทุนส่วนบุคคล ทั้งนี้ ในการจัดทําและส่งแฟ้มข้อความดังกล่าว บริษัทจัดการต้องดําเนินการให้เป็นไปตามระเบียบวิธีปฏิบัติสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการรับส่งข้อมูลอิเล็กทรอนิกส์ (1) ข้อมูลการลงทุนของกองทุนสํารองเลี้ยงชีพทุกกองทุน (2) ข้อมูลรายได้ ค่าใช้จ่าย และการเปลี่ยนแปลงส่วนของสมาชิกและนายจ้าง (3) ข้อมูลรายละเอียดการจัดการกองทุนสํารองเลี้ยงชีพ การจัดทําแฟ้มข้อความตาม (1) และ (2) ให้จัดทําเป็นรายเดือน โดยใช้ข้อมูลของวันที่หนึ่งของเดือนถึงวันสุดท้ายของเดือน และจัดส่งให้สํานักงานภายในวันที่ยี่สิบของเดือนถัดไป สําหรับแฟ้มข้อความตาม (3) ให้จัดทําเป็นรายไตรมาสโดยใช้ข้อมูล ณ วันสุดท้ายของแต่ละไตรมาส และจัดส่งให้สํานักงานภายในวันที่ยี่สิบของเดือนแรกถัดจากเดือนสุดท้ายของแต่ละไตรมาสข้อ ๕ ในการจัดทํารายงานข้อมูลตามข้อ 3 และข้อ 4 ของเดือนมีนาคม พ.ศ. 2547 ถึงเดือนพฤษภาคม พ.ศ. 2547 ให้บริษัทจัดการจัดทํารายงานข้อมูลดังกล่าวในรูปเอกสารและจัดส่งให้สํานักงานภายในกําหนดระยะเวลาเดียวกับการส่งแฟ้มข้อความข้อ ๖ บริษัทจัดการต้องจัดให้มีระบบเก็บรักษาข้อมูลสํารองของแฟ้มข้อความที่ส่งให้สํานักงานตามข้อ 3 และข้อ 4 ไว้อย่างน้อยหนึ่งปีนับแต่วันที่ส่งข้อมูลดังกล่าวต่อสํานักงานข้อ ๗ ให้บริษัทจัดการจัดทําสําเนางบดุลและรายงานการสอบบัญชีของผู้สอบบัญชีฉบับที่ที่ประชุมใหญ่สมาชิกของกองทุนสํารองเลี้ยงชีพรับรองแล้วจํานวนหนึ่งชุดและส่งให้สํานักงานภายในหนึ่งร้อยห้าสิบวันนับแต่วันสิ้นรอบระยะเวลาบัญชีประจําปีของกองทุนสํารองเลี้ยงชีพและแสดงไว้ที่ที่ทําการของกองทุนสํารองเลี้ยงชีพเพื่อให้สมาชิกกองทุนสํารองเลี้ยงชีพตรวจดูได้ด้วยข้อ ๘ ในการจัดการกองทุนส่วนบุคคลที่เป็นกองทุนสํารองเลี้ยงชีพ ให้บริษัทจัดการจัดทํารายงานรายตัวสมาชิกกองทุนสํารองเลี้ยงชีพทุกงวดหกเดือนของปีปฏิทินให้สมาชิกกองทุนสํารองเลี้ยงชีพทราบ โดยให้ส่งรายงานดังกล่าวภายในสามสิบวันนับแต่วันสิ้นงวดหกเดือน รายงานรายตัวสมาชิกกองทุนสํารองเลี้ยงชีพตามวรรคหนึ่งต้องแสดงจํานวนหน่วยกองทุนสํารองเลี้ยงชีพ มูลค่าต่อหน่วยกองทุนสํารองเลี้ยงชีพ และมูลค่าของเงินสะสมของสมาชิกกองทุนสํารองเลี้ยงชีพ เงินสมทบของนายจ้าง พร้อมทั้งผลประโยชน์ของเงินสะสมและเงินสมทบข้อ ๙ ให้บริษัทจัดการจัดทําและส่งเอกสารเกี่ยวกับผู้จัดการกองทุนส่วนบุคคลดังต่อไปนี้ให้สํานักงาน (1) รายงานการเปลี่ยนแปลงข้อมูลเกี่ยวกับผู้จัดการกองทุนส่วนบุคคลที่ระบุในแบบ 134-1 ให้สํานักงานทราบภายในสิบสี่วันนับแต่วันที่มีการเปลี่ยนแปลงข้อมูลดังกล่าวตามแบบ 133-1 ท้ายประกาศนี้ (2) รายงานวันเริ่มหรือหยุดการปฏิบัติหน้าที่เป็นผู้จัดการกองทุนส่วนบุคคลภายในสิบสี่วันนับแต่วันที่ผู้จัดการกองทุนส่วนบุคคลนั้นเริ่มหรือหยุดการปฏิบัติหน้าที่ตามแบบ 133-2ท้ายประกาศนี้ (3) รายชื่อผู้จัดการกองทุนส่วนบุคคล ณ วันสิ้นปีปฏิทินภายในสิบสี่วันนับแต่วันสิ้นปีปฏิทินนั้นตามแบบ 133-3 ท้ายประกาศนี้ข้อ ๑๐ ประกาศนี้ให้ใช้บังคับตั้งแต่วันที่ 1 เมษายน พ.ศ. 2547 เป็นต้นไปผู้มีอํานาจลงนาม - ประกาศ ณ วันที่ 17 กุมภาพันธ์ พ.ศ. 2547 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์